laion/Wikipedia-Exotic huggingface dataset:
নাসরিন সোলতানখাহ

নাসরিন সোলতানখাহ (ফার্সি: نسرین سلطان‌خواه) ইরানের একজন রাজনীতিবিদ ও বর্তমানে দেশটির উপ রাষ্ট্রপতি। নাসরিন সোলতানখাহ ১৯৬৩ সালের ১০ এপ্রিল তারিখে ইরানের রাজধানী তেহরানে জন্ম গ্রহণ করেন। তিনি শারিফ ইউনিভার্সিটি অফ টেকনলজিতে গণিত বিষয়ে পড়াশোনা করেন, যেখান থেকে তিনি ১৯৭৬ সালে স্নাতক (বিএস) ডিগ্রি, ১৯৭৮ সালে স্নাতকোত্তর (এমএস) ও ১৯৯৪ সালে ডক্টরেট ডিগ্রি লাভ করেন। ২৫ সেপ্টেম্বর, ২০০৫ তারিখে রাষ্ট্রপতি মাহমুদ আহমেদিনেজাদ কর্তৃক মন্ত্রিসভায় নিয়োগ লাভের মধ্য দিয়ে সোলতানখাহ প্রথম কোন গুরুত্বপূর্ণ রাজনৈতিক দায়িত্ম লাভ করেন। সোলতানখাহ হচ্ছেন ইরানের রাজনৈতিক ইতিহাসে মন্ত্রিসভায় সুযোগ পাওয়া দ্বিতীয় নারী। তৎকালীন উপ রাষ্ট্রপতি ফাতেমাহ জাভাদি হলেন প্রথম। একই সময়ে সোলতানখাহ ইরানস ন্যাশনাল এলিটস ফাউন্ডেশনের সভাপতিরও দায়িত্ম পালন করেন। সোলতানখাহের মন্ত্রিসভার পদবী বলে তিনি একই সাথে ইরানের সেন্টার সেন্টার ফর উইমেন অ্যান্ড ফ্যামিলি অ্যাফেয়ার্সের (যা আগে সেন্টার ফর উইমেনস পার্টিসিপেশান বা সিডব্লিউপি হিসেবে পরিচিত ছিল) প্রধান ও রাষ্ট্রপতির নারী বিষয়ক নীতিনির্ধারণীর মুখ্য উপদেষ্টা হিসেবে কাজ করছিলেন। এই সংক্রান্ত দায়িত্ম পালনের ক্ষেত্রে সোলতানখাহ তিনটি মূল নীতিকে ভিত্তি হিসেবে স্থাপন করেন। নীতিগুলো ছিল "লিঙ্গ নির্বিশেষে নারীর প্রতি শ্রদ্ধাকে সমুন্নত করা", "ব্যবস্থাপনা ও নীতিনির্ধারণী বিষয়সমূহে নারীদের বিশেষ গুণাবলীর সুষ্ঠু প্রয়োগ করা" ও "পারিবারিক বিষয়সমূহে নারীদের প্রধান ভূমিকার প্রতি গুরুত্ব আরোপ করা"। সোলতানখাহের দায়িত্ম পালনকালে ইরানের কেন্দ্রীয় রাজনীতিতে নারী সংক্রান্ত কার্যক্রম এই তিনটির মূলনীতির ভিত্তিতে পরিচালিত হয়েছিল। এ ব্যাপারে সোলতানখাহ মত প্রকাশ করেছিলেন যে সরকার এগুলোর ভিত্তিতে বিভিন্ন সামাজিক ও সাংস্কৃতিক বিষয়সমূহে নারীদের কর্মক্ষমতার সুষ্ঠু প্রয়োগে ও তাদের জন্য নতুন কর্মক্ষেত্র তৈরিতে নিয়োজিত আছে। সোলতানখাহ ইরানের ক্ষমতাসীন রাজনৈতিক দল অ্যালায়েন্স অফ বিল্ডার্স অফ ইসলামিক ইরানের একজন সদস্য। বর্তমানে তিনি দলটির উপ প্রধানের দায়িত্ম পালন করছেন। ২০০৩ সালে সোলতানখাহ নির্বাচনের মাধ্যমে তেহরানের নগর পরিষদের একটি আসন লাভ করেন। ২০০৭ সাল পর্যন্ত তিনি সে দায়িত্ম পালন করেন। ""Iran Daily Brief""। ২২ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৩।  ""Alzahra University, Professor Profile""। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৩।  https://web.archive.org/web/20051124122419/http://www.iran-daily.com/1384/2391/html/panorama.htm https://web.archive.org/web/20060517182952/http://www.iran-daily.com/1384/2419/html/panorama.htm https://web.archive.org/web/20160304031333/http://www.iranian.ws/iran_news/publish/article_9956.shtml https://web.archive.org/web/20160304031333/http://www.iranian.ws/iran_news/publish/article_9956.shtml http://www.escwa.org.lb/ecw/editors/pubs/ECW2ndReview.pdf[স্থায়ীভাবে অকার্যকর সংযোগ] https://web.archive.org/web/20050901162349/http://www.mehrnews.com/en/NewsDetail.aspx?NewsID=39497 |}
বাঙলা কলেজ বধ্যভূমি

বাঙলা কলেজ বধ্যভূমি ঢাকা শহরের মিরপুর এলাকায় অবস্থিত। বাংলাদেশে ১৯৭১ সালে মুক্তিযুদ্ধ চলাকালীন সময় পাকিস্তানি হানাদার বাহিনী ও তাদের এদেশীয় দোসরদের নৃশংসতায় ৩০ লক্ষেরও বেশি মানুষ শহীদ হন। দ্বিতীয় বিশ্বযুদ্ধের পরে এটাই সবচেয়ে বড় গণহত্যা। বাংলাদেশ ১৬ ডিসেম্বের ১৯৭১ -এ আনুষ্ঠানিক বিজয় লাভ করলেও ঢাকার মিরপুর হানাদার মুক্ত হয় সবচেয়ে দেরিতে - ৩১ জানুয়ারি ১৯৭২ -এ। মিরপুর এলাকা বিহারী অধ্যুষিত হওয়ায় এখানে হত্যাকাণ্ডের ব্যাপকতাও ছিল বেশি। মিরপুর ছিল মুক্তিযুদ্ধের শেষ রণক্ষেত্র। বাঙলা কলেজ বধ্যভূমি শুধু মিরপুরেই নয়, বাংলাদেশের অন্যতম একটি বধ্যভূমি। ১৯৭১ -এ পাকিস্তানি হানাদার বাহিনী ও তাদের এদেশীয় সহযোগীরা বাঙলা কলেজে ক্যাম্প স্থাপন করে অজস্র মুক্তিকামী মানুষকে নির্মমভাবে হত্যা করেছে। বর্তমান বিন্যাস অনুযায়ী, কলেজের অভ্যন্তরে বড় গেট ও শহীদ মিনারের মাঝামাঝি প্রাচীর সংলগ্ন স্থানে ১৯৭১-এ পুকুর ছিল এবং হানাদার বাহিনী তার পাশে মুক্তিকামী মানুষকে লাইন ধরে দাঁড় করিয়ে গুলি করে হত্যা করত। মূল প্রশাসনিক ভবনের অনেক কক্ষই ছিল নির্যাতন কক্ষ। হোস্টেলের পাশের নিচু জমিতে আটককৃতদের লাইন ধরে দাঁড় করিয়ে ব্রাশফায়ার করা হতো। অধ্যক্ষের বাসভবন সংলগ্ন বাগানে আম গাছের মোটা শিকড়ের গোড়ায় মাথা চেপে ধরে জবাই করা হতো, ফলে হত্যার পর এক পাশে গড়িয়ে পড়তো মাথাগুলো, অন্যপাশে পড়ে থাকত দেহগুলো। মুক্তিযুদ্ধের পুরো সময় জুড়েই বাঙলা কলেজ ও আশেপাশে নৃশংস হত্যাকাণ্ড চলেছে, হয়েছে নারী নির্যাতন। কলেজের বর্তমান বিশালায়তন মাঠটি তখন ছিল ঝোপ-জঙ্গলে ভর্তি। বিজয়ের মুহূর্তে তখন এই মাঠসহ পুরো এলাকা ও কলেজ জুড়ে পড়ে ছিল অজস্র জবাই করা দেহ, নরকংকাল, পঁচা গলা লাশ। বিভীষিকাময় গণহত্যার চিহ্ন ফুটে ছিল সর্বত্র। বাংলাদেশের স্বাধীনতা যুদ্ধ মিরপুর মুক্ত দিবস বাঙলা কলেজ ১৯৭২ এর জানুয়ারিতে দৈনিক পূর্বদেশ পত্রিকায় এ ব্যাপারে প্রতিবেদন প্রকাশিত হয়। ১৯৭২ এর জানুয়ারিতে দৈনিক বাংলা পত্রিকায় এ ব্যাপারে প্রতিবেদন প্রকাশিত হয়। ডাঃ এম.এ. হাসানের “যুদ্ধাপরাধ, গণহত্যা ও বিচারের অন্বেষণ” অধ্যাপক মুনতাসীর মামুন সম্পাদিত “মুক্তিযুদ্ধ কোষ” সুকুমার বিশ্বাস-এর “একাত্তরের বধ্যভূমি ও গণকবর” মিরাজ মিজু-র “মিরপুরের ১০টি বধ্যভূমি” কলেজে ১৯৭১-এ র্কমরত কর্মী আনোয়ারা বেগম মিরপুর এলাকার প্রথম চেয়ারম্যান ফকির শফিরউদ্দিন মিরপুর মুক্ত করার অপারেশনে অংশ নেওয়া সেনাসদস্য ও গেরিলারাসহ বাংলাদেশের অনেক বিশিষ্ট ব্যক্তি মুক্তিযুদ্ধ জাদুঘর একাত্তরের ঘাতক দালাল নির্মূল কমিটি ওয়ার ক্রাইমস ফ্যাক্টস ফাইন্ডিং কমিটি বাংলাদেশ সেনাবাহিনী- শিক্ষার্থীবৃন্দের নির্মিত ওয়েবসাইট
২০১১ বাংলাদেশ জাতীয় ফুটবল দলের ফলাফল

এই নিবন্ধটি ২০১১ সালে বাংলাদেশ জাতীয় ফুটবল দলের ফলাফলের বিবরণ। বাংলাদেশ  বনাম  পাকিস্তান পাকিস্তান  বনাম  বাংলাদেশ লেবানন  বনাম  বাংলাদেশ বাংলাদেশ  বনাম  লেবানন ফিলিস্তিন  বনাম  বাংলাদেশ বাংলাদেশ  বনাম  মিয়ানমার বাংলাদেশ  বনাম  ফিলিপাইন বাংলাদেশ  বনাম  পাকিস্তান বাংলাদেশ  বনাম    নেপাল মালদ্বীপ  বনাম  বাংলাদেশ বাংলাদেশ  বনাম শেখ জামাল ধানমন্ডি ক্লাব বাংলাদেশ  বনাম অল-আফ্রিকান একাদশ বাংলাদেশ  বনাম অল-আফ্রিকান একাদশ বাংলাদেশ  বনাম অল-আফ্রিকান একাদশ অল-আফ্রিকান একাদশ বাংলাদেশ লীগের মধ্যে খেলা আফ্রিকার খেলোয়াড়দের নিয়ে গঠিত। Negeri Sembilan FA বনাম  বাংলাদেশ       জয়       ড্র       হার
অ্যালান হিগার

অ্যালান জে হিগার একজন মার্কিন পদার্থবিজ্ঞানী এবং শিক্ষাবিদ। তিনি ২০০০ সালে রসায়নে নোবেল পুরস্কার লাভ করেন। তিনি ইউনিভার্সিটি অব নেব্রাস্কা থেকে ১৯৫৭ সালে পদার্থবিজ্ঞান ও গণিতে ব্যাচেলর্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬১ সালে পদার্থবিজ্ঞানে পিএইচডি ডিগ্রি অর্জন করেন। ১৯৬২ থেকে ১৯৮২ সাল পর্যন্ত পেন্সিল্‌ভেনিয়া বিশ্ববিদ্যালয় এ শিক্ষকতা করেন। ১৯৮২ সালে ইউনিভার্সিটি অব ক্যালিফোর্নিয়া, সান্তা বারবারাতে পদার্থবিজ্ঞান এবং ম্যাটেরিয়ালসের অধ্যাপক হিসেবে নিযুক্ত হন। তার ৫০ এর অধিক পেটেন্ট এবং ৮০০ এর অধিক গবেষণাপত্র রয়েছে। http://www.chem.ucsb.edu/people/academic/alan-heeger
আরউইন রোজ

আরউইন অ্যালান রোজ (১৬ জুলাই, ১৯২৬ - ২ জুন, ২০১৫) একজন মার্কিন জীববিজ্ঞানী। তিনি ২০০৪ সালে রসায়নে নোবেল পুরস্কার লাভ করেন। শিকাগো বিশ্ববিদ্যালয় থেকে প্রাণরসায়নে ১৯৪৮ সালে ব্যাচেলর্স এবং ১৯৫২ সালে পিএইচডি ডিগ্রি অর্জন করেন। ১৯৫৪ থেকে ১৯৬৩ সাল পর্যন্ত ইয়েল বিশ্ববিদ্যালয়ের স্কুল অব মেডিসিনের প্রাণরসায়নে শিক্ষক হিসেবে কর্মরত ছিলেন। তিনি বর্তমানে ইউনিভার্সিটি অব ক্যালিফোর্নিয়া, আরভিন এর স্কুল অব মেডিসিনের শারীরবিদ্যা এবং বায়োফিজিক্সের ডিস্টিঙ্গুইশড অধ্যাপক হিসেবে কর্মরত। নোবেল পুরস্কার
ওয়াল্টার কোন

ওয়াল্টার কোন (৯ মার্চ, ১৯২৩ - ১৯ এপ্রিল, ২০১৬) একজন অস্ট্রীয়-মার্কিন তাত্ত্বিক পদার্থবিজ্ঞানী। তিনি ১৯৯৮ সালে রসায়নে নোবেল পুরস্কার লাভ করেন। কোন ১৯৪৬ সালে ইউনিভার্সিটি অব টরোন্টো থেকে ফলিত গণিতে এমএ ডিগ্রি লাভ করেন। ১৯৪৮ সালে হার্ভার্ড বিশ্ববিদ্যালয় থেকে পদার্থবিজ্ঞানে পিএইচডি ডিগ্রি লাভ করেন। তার পিএইচডি উপদেষ্টা ছিলেন জুলিয়ান শুইঙার। তিনি পরে কার্নেগী মেলন ইউনিভার্সিটিতে চলে যান। ১৯৬০ সালে ইউনিভার্সিটি অব ক্যালিফোর্নিয়া, সান ডিয়েগোতে পদার্থবিজ্ঞান বিভাগে চেয়ারম্যান হিসেবে যোগ দেন এবং ১৯৭৯ সাল পর্যন্ত এখানেই ছিলেন। ১৯৮৪ সালে যোগ দেন ইউনিভার্সিটি অব ক্যালিফোর্নিয়া, সান্তা বারবারার পদার্থবিজ্ঞান বিভাগে। সম্মানসূচক ডক্টরেট, হার্ভার্ড বিশ্ববিদ্যালয়, ২০১২ নোবেল পুরস্কার, (১৯৯৮) news.harvard.edu/gazette/story/2012/05/eight-receive-honorary-degrees/
উইলিয়াম এইচ. স্টেইন

উইলিয়াম হাওয়ার্ড স্টেইন (জন্ম: ২৫ জুন, ১৯১১ - মৃত্যু: ২ ফেব্রুয়ারি, ১৯৮০) একজন মার্কিন প্রাণরসায়নবিদ। তিনি ১৯৭২ সালে রসায়নে নোবেল পুরস্কার লাভ করেন। স্টেইন নিউ ইয়র্ক সিটিতে জন্মগ্রহণ করেন। তিনি কলাম্বিয়া বিশ্ববিদ্যালয় এবং হার্ভার্ড বিশ্ববিদ্যালয়ে পড়াশোনা করেন। তিনি তার কর্মজীবন জুড়েই রকফেলার বিশ্ববিদ্যালয়ে কররমরত ছিলেন। তিনি হার্ভার্ড বিশ্ববিদ্যালয়, ওয়াশিংটন ইউনিভার্সিটি ইন সেন্ট লুইস এবং শিকাগো বিশ্ববিদ্যালয় এ ভিজিটিং অধ্যাপক হিসেবেও কাজ করেন। নোবেল পুরস্কার
ডায়ানা পেন্টি

ডায়না পেন্টি একজন বলিউড অভিনেত্রী যিনি প্রথম ছবি ‘ককটেল’ দিয়ে বলিউডে সাড়া জাগান। মুম্বই-এর সেন্ট জেভিয়ার্স কলেজ থেকে স্নাতক করেছেন ডায়না পেন্টি। ডায়না একটি জনপ্রিয় ম্যাগাজিনে সাক্ষাৎকার দিতে গিয়ে জানিয়েছেন, তিনি মোটেই স্টিলেটো পরতে পছন্দ করেননা। বরং হাওয়াই চটিতে অনেক স্বচ্ছন্দে থাকেন। তিনি খেতেও খুব ভালবাসেন। তবে রান্না করা একেবারেই পছন্দ না তার। তিনি আরো জানিয়েছেন যে তিনি তার পার্সে সবসময় ‘লিপ বাম’, ‘সানস্ক্রিন লোশন’, ‘শ্যানেল শ্যান্স’ এবং রোদচশমা অবশ্যই রাখেন। ২০১৩: Grazia Face of the Year ২০১৩: Times of India's Most Desirable Woman of 2012 #25 ২০১৩: Times of India's 10 Most Promising Newcomers 2012-Female #10 "Diana Penty" Retrieved 2013-01-27 বলিউডে ডায়না,জি নিউজ। ঢাকা থেকে প্রকাশের তারিখ: ০২-০৭-২০১২ খ্রিস্টাব্দ। উদ্ধৃতি ত্রুটি: <ref> ট্যাগ বৈধ নয়; justnewsbd নামের সূত্রটির জন্য কোন লেখা প্রদান করা হয়নি "Diana Penty At VOGUE BEAUTY AWARDS 2012 In Mumbai 2"। Rediff.com। ১৬ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৩।  Saandhu, Kiaara (৭ ডিসেম্বর ২০১২)। "Best Debut Female in 2012 at " UK Bollywood Cosmopolitan Awards " goes to Diana Penty for Cocktail....Congrats !!!"। Twitter। সংগ্রহের তারিখ ১২ নভেম্বর ২০১৩।  "Big Star Awards 2012 / 2013 – Winners, Nominations"। Indicine। ১৭ ডিসেম্বর ২০১২। ২৫ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৪।  Bollywood Business Awards 2012। ETC Bollywood Business। ৭ জানুয়ারি ২০১৩। সংগ্রহের তারিখ ৩ ফেব্রুয়ারি ২০১৪। Event occurs at 28:01 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Diana Penty—Awards"। Bollywood Hungama। ২০ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৩।  Behrawala, Krutika (১১ জানুয়ারি ২০১৩)। "Screen Awards nominations 2012: 'Quote-unquote'"। The Indian Express। সংগ্রহের তারিখ ২ অক্টোবর ২০১৩।  Best Actor Debut Female। Zee TV। ৬ জানুয়ারি ২০১৩। ১৪ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Star Guild Awards — Nominees"। Star Guild Awards। ৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৩।  "Nominations for IIFA Awards 2013"। Bollywood Hungama। ২২ এপ্রিল ২০১৩। সংগ্রহের তারিখ ২২ এপ্রিল ২০১৩।  "Deepika, John and Diana rock the Grazia awards"। Filmfare। ৬ এপ্রিল ২০১৩। সংগ্রহের তারিখ ২ অক্টোবর ২০১৩।  "Diana Penty Most Desirable Woman at No.25"। First Post। ২৯ মে ২০১৩। সংগ্রহের তারিখ ২ অক্টোবর ২০১৩।  Priya Gupta, Garima Sharma (২৯ আগস্ট ২০১৩)। "The most promising newcomer female for 2012 is"। The Times of India। ১৩ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৪।  উইকিমিডিয়া কমন্সে ডায়ানা পেন্টি সংক্রান্ত মিডিয়া রয়েছে। ইন্টারনেট মুভি ডেটাবেজে Diana Penty (ইংরেজি) Diana Penty - ফ্যাশন মডেল ডিরেক্টরি
থিওডোর উইলিয়াম রিচার্ডস

থিওডোর উইলিয়াম রিচার্ডস (ইংরেজি: Theodore William Richards) (জানুয়ারি ৩১, ১৮৬৮ - এপ্রিল ২, ১৯২৮) প্রথম মার্কিন বিজ্ঞানী যিনি রসায়নে নোবেল পুরস্কার পেয়েছিলেন, তিনি প্রচুর পরিমাণে রাসায়নিক উপাদানের পারমাণবিক ভর সঠিকভাবে নির্ণয়ের স্বীকৃতিস্বরূপ এই পুরস্কার অর্জন করেছিলেন। রিচার্ডস জার্মানটাউন, ফিলাডেলফিয়া, পেন্সিলভানিয়ায় জন্মগ্রহণ করেন। তিনি ১৮৮৬ সালে হার্ভার্ড বিশ্ববিদ্যালয় থেকে ব্যাচেলর অব আর্টস ডিগ্রি অর্জন করেন। তিনি ১৯০১ সালে হার্ভার্ড বিশ্ববিদ্যালয় এর রসায়ন বিভাগের অধ্যাপক পদে উন্নীত হন। ১৯০৩ সালে তিনি এই বিভাগের চেয়ারম্যান হিসেবে নিযুক্ত হন। থিওডোর রিচার্ডস জন্মগ্রহণ করেন পেনসিলভেনিয়ার জার্মানটাউনে, চিত্রশিল্পী উইলিয়াম ট্রস্ট রিচার্ডস এবং কবি আন্না ম্যাটল্যাকের ঘরে। রিচার্ডস তার কলেজ-পূর্ব শিক্ষার অধিকাংশই তার মায়ের কাছ থেকে পেয়েছিলেন। রোড আইল্যান্ডের নিউপোর্টে এক গ্রীষ্মের থাকার সময়, রিচার্ডস হার্ভার্ডের অধ্যাপক জোসিয়া পারসনস কুকের সাথে দেখা করেন, যিনি একটি ছোট টেলিস্কোপের মাধ্যমে শনি গ্রহের রিং দেখিয়েছিলেন। এর কয়েক বছর পরে কুক এবং রিচার্ডস একসাথে কুকের পরীক্ষাগারে কাজ করেছিলেন। রিচার্ডসের প্রায় অর্ধেক বৈজ্ঞানিক গবেষণা পারমাণবিক ভর সম্পর্কিত। ১৮৮৬ সালে তার স্নাতক অধ্যয়ন শুরু হয়েছিল। ১৮৮৯ সালে হার্ভার্ডে ফিরে আসার পর, এটি ছিল তাঁর গবেষণার প্রথম ধাপ। ফোর্বসের মতে, ১৯৩২ সালের মধ্যে ৫৫ টি উপাদানের পারমাণবিক ওজন রিচার্ডস এবং তার ছাত্ররা অধ্যয়ন করেছিলেন। রিচার্ডসের ত্রুটির সম্ভাব্য উৎসগুলির মধ্যে উন্মোচিত হয়েছিল বৃষ্টিপাতের সময় গ্যাস বা অন্যকোনো দ্রবণকে আটকাতে নির্দিষ্ট লবণের প্রবণতা। রিচার্ডস তার কাজে ব্যবহৃত যত্নের উদাহরণ হিসাবে, এমসলে রিপোর্ট করেছেন যে তিনি পারমাণবিক ভর পরিমাপের জন্য বিশুদ্ধ উপাদান থুলিয়াম পাওয়ার জন্য ১৫,০০০ থুলিয়াম ব্রোমেট স্থাপন করেছিলেন। ফ্যারাডে মেডেল (১৯১১) প্রেসিডেন্ট অব দ্য আমেরিকান কেমিক্যাল সোসাইটি (১৯১৪) ফ্রাঙ্কলিন মেডেল (১৯১৬) ল্যাভয়সিয়ে মেডেল (১৯২২) "Nobel Prize in Chemistry 1914 - Presentation"। সংগ্রহের তারিখ ২০০৭-১২-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ডাডলি হের্শবাখ

ডাডলি রবার্ট হের্শবাখ একজন মার্কিন রসায়নবিদ। তিনি ১৯৮৬ সালে রসায়নে নোবেল পুরস্কার লাভ করেন। হের্শবাখ ক্যালিফোর্নিয়ার সান জোসেতে জন্মগ্রহণ করেন। ক্যাম্পবেল হাইস্কুল থেকে গ্র্যাজুয়েট হয়ে স্ট্যানফোর্ড বিশ্ববিদ্যালয় থেকে ১৯৫৪ সালে গণিতে ব্যাচেলর অব সায়েন্স এবং ১৯৫৫ সালে রসায়নে মাস্টার অব সায়েন্স ডিগির অর্জন করেন। তিনি হার্ভার্ড বিশ্ববিদ্যালয় থেকে ১৯৫৬ সালে পদার্থবিজ্ঞানে মাস্টার অব আর্টস এবং ১৯৫৮ সালে রাসায়নিক পদার্থবিজ্ঞানে পিএইচডি ডিগ্রি অর্জন করেন। তিনি ১৯৫৯ সালে ইউনিভার্সিটি অব ক্যালিফোর্নিয়া, বার্কলের রসায়ন বিভাগে সহকারী অধ্যাপক পদে যোগ দেন এবং ১৯৬১ সালে সহযোগী অধ্যাপক পদে উন্নীত হন। তিনি ২০০৫ সালে টেক্সাস এ অ্যান্ড এম ইউনিভার্সিটিতে পদার্থবিজ্ঞানের অধ্যাপক পদে যোগ দেন। Herschbach, Dudley R.। "Autobiography"। Nobelprize.org। ২০০৬-০৪-৩০ তারিখে মূল থেকে আর্কাইভ করা। সংগ্রহের তারিখ ২০০৬-০৬-০১।  Biography and Bibliographic Resources, from the Office of Scientific and Technical Information, United States Department of Energy Nobel biography ওয়েব্যাক মেশিনে আর্কাইভকৃত ৯ নভেম্বর ২০০১ তারিখে Nobel Prize Winner to Join (Texas A&M) Physics Faculty Video ওয়েব্যাক মেশিনে আর্কাইভকৃত ২৫ নভেম্বর ২০০৯ তারিখে of a talk by Herschbach on Linus Pauling
অলিভার উইলিয়ামসন

অলিভার উইলিয়ামসন একজন মার্কিন অর্থনীতিবিদ। তিনি ২০০৯ সালে অর্থনীতিতে নোবেল পুরস্কার লাভ করেন। উইলিয়ামসন ম্যাসাচুসেট্‌স ইনস্টিটিউট অফ টেকনোলজির স্লোন স্কুল অব ম্যানেজমেন্ট থেকে ১৯৫৫ সালে ম্যানেজমেন্টে ব্যাচেলর অব সায়েন্স ডিগ্রি লাভ করেন। স্ট্যানফোর্ড বিশ্ববিদ্যালয় থেকে এমবিএ ডিগ্রি লাভ করেন ১৯৬০ সালে। কার্নেগী মেলন ইউনিভার্সিটি থেকে পিএইচডি ডিগ্রি লাভ করেন ১৯৬৩ সালে। ১৯৬৫ থেকে ১৯৮৩ সাল পর্যন্ত পেন্সিলভানিয়া বিশ্ববিদ্যালয়তে শিক্ষকতা করেন। ১৯৮৩ থেকে ১৯৮৮ সাল পর্যন্ত ইয়েল বিশ্ববিদ্যালয় এ শিক্ষকতা করেন। ১৯৮৮ থেকে তিনি ইউনিভার্সিটি অব ক্যালিফোর্নিয়া, বার্কলেতে শিক্ষকতা করছেন।
মোহাম্মদ ইউসুফ আলী

ইউসুফ আলী (জন্ম: ১৯২৩ - মৃত্যু: ১৯৯৮) স্বাধীনতার সনদ পাঠক, মুজিবনগর সরকারের ত্রাণ ও পু্নর্বাসন দপ্তরের প্রধান এবং স্বাধীন বাংলাদেশ সরকারের প্রথম শিক্ষামন্ত্রী। এছাড়াও তিনি বাংলাদেশ ক্রিকেট বোর্ডের প্রতিষ্ঠাকালীন সভাপতি (১৯৭২-৭৬) ছিলেন। ইউসুফ আলী ১৯২৩ সালে দিনাজপুরে জন্মগ্রহণ করেন। পাকিস্তান আমলে ১৯৬৫ সালে তিনি এমএনএ ছিলেন। স্বাধীনতার পরে বঙ্গবন্ধু সরকার, পরবর্তী খন্দকার মোশতাক আহমেদ সরকার, জিয়াউর রহমান সরকার এবং এরশাদ সরকারসহ পর্যায়ক্রমে চারটি ভিন্ন ভিন্ন সরকারের শিক্ষা, সমাজ কল্যাণ, বস্ত্র ও ত্রাণ প্রভৃতি মন্ত্রণালয়ের মন্ত্রীহিশেবে প্রায় দশবার মন্ত্রীত্বের শপথ গ্রহণ করেন। দেশের রাজনৈতিক ইতিহাসের পাতায় এ এক বিরল দৃষ্টান্ত। ১৯৭১ সালের মুক্তিযুদ্ধের সংগঠক ও পরিচালকের ভূমিকায় দায়িত্ব সঠিকভাবে পালনের জন্য তিনি প্রশংসিত হন। ওপার রাষ্ট্রে অগণিত শরনার্থীদের ত্রাণ বিভাগের পরিচালনার ভার ছিল তারই দায়িত্বে। মুক্তিযুদ্ধের সময় ওপার রাষ্ট্রে গঠিত প্রবাসী বাংলাদেশ সরকারের স্বাধীনতা সনদ পাঠ করে অসাধারণ খ্যাতির অধিকারী হন। মুজিবনগর অস্থায়ী সরকারের মন্ত্রীগণকেও তিনিই শপথবাক্য পাঠ করান। ব্যক্তি জীবনে অত্যন্ত বিনয়ী, সাদাসিধে, মিষ্টভাষী, নিরংহকারী ও লোকপ্রিয়তার স্পর্শে মানুষের হৃদয় জয় করেন। শিক্ষামন্ত্রী থাকাকালে নশিপুরে কৃষি বিশ্ববিদ্যালয়-এর ভিত্তি স্থাপন করেন তিনি। বস্ত্রমন্ত্রী রূপে টেক্সটাইল মিল স্থাপন এবং এরশাদের আমলের মন্ত্রিত্বকালে তারই চেষ্টায় পূনর্ভবা নদীর উপর কাঞ্চন সেতু নির্মিত হয়। যে সেতুটির দাবী এলাকাবাসীর প্রায় ৫০ বছরের স্বপ্ন ছিল। ইউসুফ আলী অস্থায়ী মুজিবনগর সরকারের যুব লিগ নিয়ন্ত্রণ পরিষদের চেয়ারম্যান নিযুক্ত হন। তার আগে বাংলাদেশ গণপরিষদের স্পিকার হিসেবে মহান স্বাধীনতার সনদ পাঠ করেন এবং ভারপ্রাপ্ত রাষ্ট্রপতি ও মন্ত্রীদের শপথ বাক্য পাঠ করান। অধ্যাপক ইউসুফ আলী বাকশাল (বাংলাদেশ কৃষক শ্রমিক আওয়ামী লীগ) গঠিত হলে জাতীয় শ্রমিক লীগের প্রধান হন।বঙ্গবন্ধু শেখ মুজিবুর রহমানের মৃত্যুর পর মোশতাক সরকারের পরিকল্পনামন্ত্রী হন। পরে আওয়ামী লীগের (মিজান) সাধারণ সম্পাদক হন। অধ্যাপক ইউসুফ আলী বাংলাদেশ সরকারের অর্থমন্ত্রী হিসেবে (২০.৮.১৯৭৫ থেকে ৯.১১.১৯৭৫) পর্যন্ত দায়িত্ব পালন করেন। "প্রখ্যাত ব্যক্তিত্ব | দিনাজপুর জেলা"। বাংলাদেশ জাতীয় তথ্য বাতায়ন। সংগ্রহের তারিখ ১৭ মে ২০১৮।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩।  "সংরক্ষণাগারভুক্ত অনুলিপি"। ১৫ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০১৩।  দিনাজপুরে সাংবাদিকতার একশ বছর। পৃষ্ঠা ৭০।  মেহরাব আলী সম্পাদিত ‘ভবানীপুর পত্রিকা’, '৪৩ সালের সংখ্যা বাংলাপিডিয়ায় মোহাম্মদ ইউসুফ আলী
উইলিয়াম ফ্রান্সিস জিওক

উইলিয়াম ফ্রান্সিস জিওক একজন মার্কিন রসায়নবিদ। তিনি ১৯৪৯ সালে রসায়নে নোবেল পুরস্কার লাভ করেন। জিওক ১৮৯৫ সালের ১২ মে জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯২০ সালে ব্যাচেলর অব সায়েন্স ডিগ্রি লাভ করেন। তিনি ১৯২২ সালে রসায়নে পিএইচডি ডিগ্রি লাভ করেন। তিনি ১৯৩৪ সালে রসায়নের পূর্ণ অধ্যাপক হন।
শামীম আরা নিপা

শামিম আরা নীপা বাংলাদেশের একজন জনপ্রিয় নৃত্যশিল্পী। নৃত্য শিক্ষা প্রতিষ্ঠান ‘নৃত্যাঞ্চল’-এর অন্যতম প্রতিষ্ঠাতা। তিনি নৃত্যের উপর প্রথম পাঠ নেন কিশোরগঞ্জ জেলার আর্টস কাউন্সিল থেকে। পরে তিনি বুলবুল একাডেমীর ফাইন আর্টস থেকে প্রশিক্ষণ পান। পরে বিভিন্ন বিদেশী শিক্ষকদের কাছ থেকে নাচের তালিম নেয়া থেকে শুরু করে বিদেশে গিয়েও নাচ শিখে এসেছেন। নব্বইয়ের দশকে একসাথে কাজ করার সুবাদে সহকর্মী নৃত্যশিল্পী হাসান ইমাম এর সাথে বিয়ে হয় । কিন্তু পরবর্তীতে তাদের মধ্যে বিচ্ছেদ হয়ে যায় । হাসান ইমাম, ২০২০ সালের মে মাসে ঢাকায় মৃত্যুবরণ করেন । তাদের দুজনের কেউই পরবর্তীকালে নতুন করে বিয়ে বন্ধনে আবদ্ধ হননি । তিনি বাংলাদেশ টেলিভিশনের কয়েকটি নাটকেও অভিনয় করেন। তিনি দেশে ও বিদেশের বিভিন্ন অনুষ্ঠানে অংশগ্রহণ করেছেন। নিপা ঢাকা বিভাগের সেরা নৃত্য শিল্পীর জন্য স্বর্ণপদক পেয়েছিলেন এবং বাংলাদেশ লোক ফোরাম, জাতীয় যুব পরিষদ এবং অন্যান্য সংস্থাগুলি কর্তৃক সেরা নৃত্যশিল্পী মনোনীত হন। লাক্স চ্যানেল আই পারফরম্যান্স পুরস্কার প্রথম আলো পুরস্কার বাচসাস পুরস্কার জর্জ হ্যারিসন পুরস্কার শিল্পকলায় (নৃত্যে) বিশেষ অবদানের জন্য একুশে পদক (২০১৭) ২০১৭-এর একুশে পদক বিজয়ীগণ বাসস (২০ ফেব্রুয়ারি ২০১৭)। "একুশে পদক প্রদান করলেন প্রধানমন্ত্রী"। বাংলাদেশ সংবাদ সংস্থা (বাংলাদেশের জাতীয় সংবাদ সংস্থা)। ২০১৭-০২-২৮ তারিখে মূল (HTML) থেকে আর্কাইভ করা। সংগ্রহের তারিখ ১০ জুন ২০১৭।  ইকবাল, দিদারুল (২২ ফেব্রুয়ারি ২০১৭)। "একুশে পদক প্রদান করেছেন বাংলাদেশের প্রধানমন্ত্রী" (HTML)। চীন আন্তর্জাতিক বেতার (সিআরআই)। সংগ্রহের তারিখ ১০ জুন ২০১৭।  "নৃত্য ও নৃত্যাঞ্চল"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৩।  |শেষাংশ=প্রতিবেদক|প্রথমাংশ=গ্লিটজ|তারিখ=১৬ মে ২০২০|ইউআরএল=https://bangla.bdnews24.com/glitz/article1759010.bdnews ওয়েব্যাক মেশিনে আর্কাইভকৃত ৭ জুন ২০২০ তারিখে |শিরোনাম=https://bangla.bdnews24.com/glitz/article1759010.bdnews%7Cবিন্যাস=HTML%7Cসংগ্রহের-তারিখ=[স্থায়ীভাবে অকার্যকর সংযোগ] ৩১ ডিসেম্বর ২০২০}} নৃত্যশিল্পী শামীম আরা নিপা র সাক্ষাৎকার।
উইলিয়াম লিপ্‌স্কম

উইলিয়াম নান লিপ্‌স্কম একজন মার্কিন রসায়নবিদ। তিনি ১৯৭৬ সালে রসায়নে নোবেল পুরস্কার লাভ করেন। লিপ্‌স্কম ওহাইও অঙ্গরাজ্যের ক্লিভল্যান্ড শহরে জন্মগ্রহণ করেন। তিনি ১৯৪১ সালে কেন্টাকি বিশ্ববিদ্যালয় থেকে রসায়নে বিজ্ঞানে স্নাতক উপাধি অর্জন করেন। ১৯৪৬ সালে ক্যালিফোর্নিয়া ইন্সটিটিউট অফ টেকনোলজি থেকে রসায়নে পিএইচডি ডিগ্রি অর্জন করেন। ১৯৪৬ সালে মিনেসোটা বিশ্ববিদ্যালয়ে রসায়নের সহকারী অধ্যাপক হিসেবে যোগ দেন। ১৯৫০ সালে সহযোগী অধ্যাপক এবং ১৯৫৪ সালে অধ্যাপক পদে উন্নীত হন। ১৯৫৯ সালে হার্ভার্ড বিশ্ববিদ্যালয়ে রসায়নের অধ্যাপক পদে যোগ দেন এবং ১৯৬২ সালে বিভাগের প্রধান হন। ১৯৯০ সাল পর্যন্ত এখানেই কর্মরত ছিলেন। সম্মানসূচক এমএ হার্ভার্ড বিশ্ববিদ্যালয়, ১৯৫৯ সম্মানসূচক ডিএসসি কেন্টাকি বিশ্ববিদ্যালয়, ১৯৬৩ সম্মানসূচক ডক্টরেট, মিউনিখ বিশ্ববিদ্যালয়, ১৯৭৬ সম্মানসূচক ডিএসসি, লং আইল্যান্ড বিশ্ববিদ্যালয়, ১৯৭৭ D. Sc. (hon.) Rutgers University, 1979 D. Sc. (hon.) Gustavus Adolphus College, 1980 D. Sc. (honoris causa) Marietta College, 1981 সম্মানসূচক ডিএসসি, মায়ামি বিশ্ববিদ্যালয়, ১৯৮৩ সম্মানসূচক ডিএসসি, ডেনভার বিশ্ববিদ্যালয়, ১৯৮৫ সম্মানসূচক ডিএসসি, ওহাইও স্টেট ইউনিভার্সিটি, 1991 D. Sc. (honoris causa) Translvania University 1992 D. Sc. (honoris causa) Mahidol University, Bangkok Thailand, 2003 http://wlipscomb.tripod.com/publications_biog_cv.html
ফকির শাহাবুদ্দীন

ফকির শাহাবুদ্দীন (জন্ম: ?, ১৯২৪ - মৃত্যু: ২৮ নভেম্বর, ১৯৮৯) বিশিষ্ট রাজনীতিবিদ ও আইনজীবী ছিলেন। তৎকালীন ব্রিটিশ ভারতের গাজীপুরের কাপাসিয়ার ঘাগুটিয়া গ্রামে তিনি জন্মগ্রহণ করেন ও ২৮ নভেম্বর, ১৯৮৯ তারিখে ঢাকায় মৃত্যুবরণ করেন। ১৯৭২ সালে গঠিত খসড়া সংবিধান প্রণয়ন কমিটির অন্যতম সদস্য ছিলেন ও বাংলাদেশের সংবিধান রচনায় উল্লেখযোগ্য ভূমিকা পালন করেন। সংবিধানের বিধি মোতাবেক ১৯৭৩ সালে গণপ্রজাতন্ত্রী বাংলাদেশ সরকারের প্রথম এটর্নি জেনারেল হিসেবে নিযুক্ত হন। ঢাকা বিশ্ববিদ্যালয় থেকে স্নাতক সম্মান ডিগ্রীর পাশাপাশি স্নাতকোত্তর ও এল.এল.বি ডিগ্রী অর্জন করেন। ১৯৫২ সালের ফেব্রুয়ারিতে মহান ভাষা আন্দোলনে সক্রিয়ভাবে অংশগ্রহণ করেন। তৎকালীন পাকিস্তান সরকার স্থানীয় প্রশাসনের মাধ্যমে ২১শে ফেব্রুয়ারি থেকে ঢাকায় এক মাসের জন্য সভা-সমাবেশ ও মিছিল নিষিদ্ধ করে ১৪৪ ধারা জারি করে। এর পূর্বদিন অর্থাৎ ২০ ফেব্রুয়ারি রাতে ঢাকা বিশ্ববিদ্যালয়ের বিভিন্ন হলে ১৪৪ ধারা ভঙ্গ না করার সিদ্ধান্ত নিয়ে পৃথক পৃথক সভা অনুষ্ঠিত হয়। সন্ধ্যায় সলিমুল্লাহ হলে তার সভাপতিত্বে ১৪৪ ধারা ভঙ্গের সিদ্ধান্ত নেয়া হয়েছিল। ১৯৫৫ সালে হাইকোর্টে ও ১৯৫৮ সালে সুপ্রিম কোর্টে আইন ব্যবসায় যোগদান করেন। গণতন্ত্রের মানসপুত্র হিসেবে পরিচিত হোসেন শহীদ সোহ্‌রাওয়ার্দীর জুনিয়র হিসেবে প্রায় ছয় বছর আইন ব্যবসা সম্পাদন করেন। ১৯৬২ সালে পাকিস্তান বার কাউন্সিলের সদস্যরূপে নির্বাচিত হন। আওয়ামী লীগের প্রভাবশালী নেতা হিসেবে পরিচিতি ছিল তার। ১৭ ডিসেম্বর, ১৯৭০ তারিখে অনুষ্ঠিত পূর্ব পাকিস্তান প্রাদেশিক পরিষদের নির্বাচনে কাপাসিয়া এলাকা থেকে অংশগ্রহণ করেন ও সদস্যরূপে নির্বাচিত হন। ১৯৭১ সালের বাংলাদেশের স্বাধীনতা যুদ্ধেও বলিষ্ঠ ভূমিকা পালন করেন। মুজিবনগর সরকারের বিশেষ প্রতিনিধিরূপে শ্রীলঙ্কা, থাইল্যান্ড, জাপান, হংকং, সিঙ্গাপুর ও মালয়েশিয়া সফর করেন। এ সফর ছিল মূলতঃ বাংলাদেশের মহান মুক্তিযুদ্ধে জনমত গঠন করা। সেপ্টেম্বর, ১৯৭১ সালে জাতিসংঘে প্রেরিত মুজিবনগর সরকারের প্রতিনিধি দলের সদস্য সচিব ছিলেন তিনি। বাংলা একাডেমী চরিতাভিধান, সম্পাদক: সেলিনা হোসেন ও নূরুল ইসলাম, ২য় সংস্করণ, ২০০৩, বাংলা একাডেমী, ঢাকা, পৃ. ২৩২
এইচএমভি

সানরাইজ রেকর্ডস অ্যান্ড এন্টারটেইনমেন্ট, এইচএমভি (হিজ মাস্টার্স ভয়েস), একটি ব্রিটিশ সঙ্গীত এবং বিনোদন খুচরা বিক্রেতা, বর্তমানে যুক্তরাজ্যে একচেটিয়াভাবে কাজ করছে। ১৯২১ সালে লন্ডনের অক্সফোর্ড স্ট্রিটে গ্রামোফোন কোম্পানি দ্বারা প্রথম এইচএমভি-ব্র্যান্ডের দোকান চালু হয়েছিল এবং ১৯৩০ সাল থেকে তৈরি টেলিভিশন এবং রেডিও সেটগুলির জন্যও এইচএমভি নামটি ব্যবহার করা হয়েছিল। বিশ্বের নামীদামি শিল্পীদের গান বা বাজনার রেকর্ড প্রকাশ করে খুচরা পর্যায়ে বিক্রি করাই ছিল এইচএমভির ব্যবসা। কিন্তু ইন্টারনেটের বিকাশের সঙ্গে তাল মিলিয়ে সময়মতো ব্যবসার রূপান্তর ঘটাতে ব্যর্থ হওয়ায় বাণিজ্যিকভাবে প্রতিষ্ঠানটি বেশ কয়েক বছর ধরেই সংকটের মধ্যে আছে। এইচএমভির পরিচয় বহন করে থাকে লং প্লে রেকর্ড প্লেয়ারের সামনে মগ্ন হয়ে বসে থাকা একটি কুকুর। ১৯২১ সালে লন্ডনের অক্সফোর্ড স্ট্রিটে একটি দোকানের মাধ্যমে যাত্রা শুরু করে এইচএমভি। ব্রিটিশ শাসনামলে ভারতীয় উপমহাদেশে কলের গান নিয়ে আসে এইচএমভি। গ্রামোফোন রেকর্ড কোম্পানি থেকে বিভিন্ন শিল্পীর লং প্লে বের হতে থাকে। বাজার-বিশ্লেষকেরা মতে, সংগীত ও চলচ্চিত্রের প্রায় ৭৬ শতাংশ লেনদেন এখন হয় অনলাইনে এবং ভোক্তারা হয় তা ইন্টারনেট থেকে নামিয়ে নেন, নয়তো সিডি বা ডিভিডির কার্যাদেশ দিয়ে থাকেন। আর এই অনলাইন ব্যবসায় এগিয়ে আছে আমাজন বা আই টিউন। তাই এইচএমভির পরিচালকেরা প্রশাসক নিয়োগ করছেন, যাঁরা প্রতিষ্ঠানটি বিক্রি অথবা গুটিয়ে ফেলার কাজে হাত দেবেন। "About Us History"। HMV Group। ১৯ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০০৯।  ""Quick Facts (Investors)"। HMV Group। ৩ মে ২০১০ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১১।  "Annual Report 2009" (পিডিএফ)। HMV Group। ৩১ মার্চ ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ মার্চ ২০১০।  দেউলিয়া হয়ে গেল ৯২ বছরের ঐতিহ্যবাহী এইচএমভি ওয়েব্যাক মেশিনে আর্কাইভকৃত ২০১৪-০৩-০৭ তারিখে,কামাল আহমেদ, লন্ডন, দৈনিক প্রথম আলো। ঢাকা থেকে প্রকাশের তারিখ: ১৬-০১-২০১৩ খ্রিস্টাব্দ। উইকিমিডিয়া কমন্সে এইচএমভি সংক্রান্ত মিডিয়া রয়েছে। দাপ্তরিক ওয়েবসাইট HMV online store https://moeb.ca